Baie piesangboere kla dat hulle verliese ly omdat die verpakking hul produk nie na wens beskerm nie. Daarom het die RSA Groep ’n verpakkingsmaatskappy genader om met ’n houer vorendag te kom wat piesangs beter sal beskerm wanneer dit vervoer en hanteer word.
Ná ’n reeks toetse om temperature te monitor en vrugskade te bepaal, was IFCO tevrede dat die kratte die vibrasies van die pad goed weerstaan en dat voldoende lugvloei die vrugte koel hou. Die piesangs het aan die einde van die rit net so goed gelyk as aan die begin.